
Ministria e Mbrojtjes
                                                  Ministarstvo Odbrane  /  Ministry of Defense 

Drejtoria e Burimeve Njerëzore/Direktorat Ljudskih Resurs/Human Resources Directorate
Duke bazuar në nenin 5 të Ligjit Nr. 06/L-122 për Ministrinë e Mbrojtjes së Republikës së Kosovës dhe nenit 4 të Ligjit Nr. 08/L-158 për Ndryshimin dhe Plotësimin e Ligjit Nr. 06/L-122 për Ministrinë e Mbrojtjes, nenin 6 të Ligjit Nr.06/L-124 për Shërbim në Forcën e Sigurisë së Kosovës dhe nenit 3 të Ligjit Nr. 08/L-156 për Ndryshimin dhe Plotësimin e Ligjit Nr.06/L-124 për Shërbim në Forcën e Sigurisë së Kosovës, Rregulloren Nr.03/2020 për Rekrutim në FSK si dhe Rregulloren Nr.01/2021 për Ndryshimin dhe Plotësimin e  Rregullores Nr.03/2020 për Rekrutim në FSK, Ministria e Mbrojtjes shpall: 
K O N K U R S  
Për rekrutimin e 612 ushtarëve aktiv dhe 388 ushtarëve rezervë   

të Forcës së Sigurisë së Kosovës
Kriteret e përgjithshme:
· Të jetë shtetas i Republikës së Kosovës;

· Të ketë zotësi të plotë për të vepruar;

· Të ketë të përfunduar shkollën e mesme;

· Të ketë aftësi të nevojshme shëndetësore dhe fizike për vendin e shërbimit;

· Të mos jetë i dënuar për vepra penale me vendim të formës së prerë;

· Të ketë figurë të pastër dhe të mos ketë probleme dëbimi nga shtetet tjera;
· Të jetë i moshës 18 - 25 vjeç në datën e aplikimit;
· Të ketë gjatësi trupore jo më pak se 165 cm për meshkuj dhe 160 cm për femra;
Të mos kenë tatuazhe në fytyrë, qafë dhe parakrah nga pjesa e bicepsit e deri te gishtat e dorës duke përfshirë edhe pirsingun. (Në rast përzgjedhjeje, kandidatët janë të obliguar të bëjnë heqjen e tyre paraprakisht në afatin kohor deri në trajnimin bazik, në të kundërtën do të diskualifikohen).

Procedurat e shqyrtimit, filtrimit dhe përzgjedhjes: 

· Shqyrtimi fillestar i aplikacioneve;
· Testi fizik;

· Testi i inteligjencies dhe Testi i njohurive të përgjithshme: 
· Intervista;

· Ekzaminimi shëndetësor;  
· Trajnimi bazik;

· Verifikimi.

Dokumentet e nevojshme për aplikim:

· Diploma e shkollës së mesme /e nostrifikuar, (diplomat e fituara jashtë Republikës së Kosovës, duhet t’i nënshtrohen procesit të njohjes nga Ministria e Arsimit, Shkencës dhe Teknologjisë);
· Ekstrakti i lindjes (jo më të vjetër së gjashtë (6) muaj);

· Certifikata nga gjykata që nuk është i dënuar dhe që nuk është nën hetime,

· Vertetimi nga Policia e Kosovës për të kaluarën e tyre penale  (dokumenti te jete i nxjerrur brenda afatit të konkursit); 

· Kopje të letërnjoftimit apo pasaportës;

· Foto portret 4x4 për aplikim ( elektronike); 

· Dëshmi për kualifikime tjera (nëse posedon).

· Dokumenti i zotësisë së veprimit. 

Shënim: Kandidatët duhet të ofrojnë informata të sakta gjatë procesit të rekrutimit. Dhënia e informatave të rrejshme kurdo që zbulohet, gjatë procesit të rekrutimit apo gjatë shërbimit në FSK, rezulton me largim nga FSK-ja.
E drejta në ankesë
· Të drejtën e ankesës e ka çdo kandidat pas marrjes së rezultateve të çdo faze të testimit përkatës. 
· Rezultatet publikohen në ueb-faqen e Ministrisë së Mbrojtjes dhe FSK dhe kandidatët e eliminuar kanë të drejtë ankese brenda afatit 2 ditor. Afati i ankesës rrjedh ditën pasuese pas publikimit të rezultatit.

   Konfirmimi i pranimit në FSK;
· Pastërtia e Figurës; Kandidatët e përzgjedhur për rekrut i nënshtrohen procesit të verifikimit të pastërtisë së figurës në pajtim me rregulloren përkatëse për pastërtinë e figurës, gjatë kohës sa rekrutet janë në stërvitjen bazë apo edhe pas dhënies së betimit. Mos kalimi me sukses i pastërtisë së figurës paraqet shkak për ndërprerjen e kontratës së shërbimit në çdo kohë.

· Trajnimi Bazik; Pranimi në Forcën e Sigurisë së Kosovës bëhet si rekrutë për kategorinë e ushtarëve. Pranimi në FSK konfirmohet pas përfundimit të trajnimit bazik, gjatë së cilës kohë, kandidatët do të cilësohen si rekrutë (OR1). Pas përfundimit të trajnimit bazik, rekrutët marrin gradën e ushtarit.

Afati i aplikimit;

· Konkursi do të jetë i hapur prej 15.12.2022 deri më 15.01.2023, ora 23:59.
Si të aplikoni; 
Aplikimi është online  në adresën https://rekrutimi.fsk-rks.org/Apply  si dhe  njoftimi për shpalljen e konkursit mund të gjendet edhe në ëeb faqen e MM-së, https://mod.rks-gov.net . Kandidatët plotësojnë formularin e aplikimit online https://rekrutimi.fsk-rks.org/Apply dhe bashkëngjisin të gjitha dokumentet tjera të kërkuara nga ky formular. Kandidatet kanë të drejtë të aplikojnë deri në ditën e fundit të përmbylljes së konkursit. Për informata plotësuese, mund të kontaktoni në nr. tel. 038- 555584 2044 dhe 038- 555584 2045 nga ora 09:00 deri 15:00.
Ministria e Mbrojtjes mirëpret aplikacionet e femrave dhe meshkujve pa dallim nga përkatësia e tyre etnike.

